**ВЪПРОСНИК ОТНОСНО НОВ ЗАКОНОДАТЕЛЕН ПАКЕТ „КРЪГОВА ИКОНОМИКА“**

**ЧАСТ 1 – МЕРКИ КЪМ КРЪГОВА ИКОНОМИКА**

1) Срещали ли сте специфични пречки във вашата страна за създаването на кръгова икономика? Можете ли да опишете тези основни бариери?

2) Какви са най-успешните мерки, предприети във вашата страна, на национално, регионално или местно равнище, за да се улесни преходът към кръгова икономика? (Те могат да включват законодателни инициативи, финансови инструменти, като например данъци, програмите за подпомагане, разяснителни кампании, обществени поръчки и т.н.). Има ли някакви конкретни изводи от тези мерки, и могат ли според вас да бъдат ползотворно реализирани в други държави или региони?

3) Въз основа на вашия национален опит, какви ще са трите най-важни мерки, които да бъдат приети на равнище ЕС с цел насърчаване на кръговата икономика? Моля да посочите конкретни примери.

**ЧАСТ 2 – ОТПАДЪЦИ**

**1) Определение за битови отпадъци**

От началото на 1990-те Евростат събира на годишните данни от държавите-членки върху генерирането и третирането на твърдите битови отпадъци въз основа на въпросник, разработен от ОИСР и Евростат. Държавите-членки докладват ежегодно на Евростат за генерираните ТБО, и за вида на третиране, който се прилага. Предоставено е ясно ръководство от Евростат относно начините за докладване.

С цел да се осигури по-добро хармонизиране на метода на изчисление и привеждането му в съответствие с подхода на ОИСР / Евростат, в предишното си законодателно предложение Комисията предложи да се включат в Рамковата директива за отпадъците определение за "битови отпадъци" в съответствие със съществуващите ОИСР / Евростат определения, обхващащо "битови отпадъци и други отпадъци от търговията на дребно, търговията, малките предприятия, офис сгради и институции, сходни по характер и състав".

Въз основа на приноса и на реакциите на заинтересованите страни и на делегациите на държавите-членки по време на обсъждането в Съвета възникнаха следните въпроси:

- Следва ли определението да остане неутрално за това кой е отговорен за събирането / управлението на битовите отпадъци (например общини или частни лица)?

- До каква степен следва определението да включва отпадъци от търговията на дребно, търговията, малките предприятия, офис сгради и институции, които са подобни по характер и състав на битовите отпадъци? Ще бъде ли полезно въвеждането на количествен критерий?

- Има ли нужда да се създаде по-ясна връзка между определението на ОИСР / Евростат и списъка на кодовете за отпадъци, както е посочено в Регламент (ЕС) 849/2010 на Комисията?

* Какво е вашето мнение по тези въпроси?
* Имате ли някакви допълнителни технически предложения за подобряване на определението, предложено от Комисията през 2014 г.?

**2) Метод на изчисление**

Според съществуващите правила, количеството на рециклираните отпадъци, които се докладват с оглед на съответствието с целите за битови и отпадъци от опаковки се определя като "въведени в краен процес на рециклиране" (РДО) или "ефективен" процес на рециклиране (Директива за опаковките и отпадъците). Държавите-членки могат също така да докладват като "рециклирани" това, което се събира разделно (в случая на РДО) или на изхода от сортиращи инсталации (в случая на двете РДВ и ДООО), доколкото няма "значителни загуби".

По мнение на Комисията, тези правила трябва да бъдат допълнително изяснени, за да се осигури по-единно прилагане и съпоставимост на територията на ЕС, като същевременно се избягват потенциално неправилно тълкуване или злоупотреби (например отпадъци, които се депонират или изгарят бъдат докладвани като рециклирани).

В този контекст, Комисията би искала да се допита до държавите-членки относно следното:

* На какъв етап в процеса на управление на отпадъците се измерват количестват, които се отчитат като рециклирани / подготвени за повторна употреба? Дали тази точка за измерване варира в зависимост от фракцията отпадъци или поток материали? Ако измерването се извършва преди отпадъците да достигнат до крайния рециклатор, как се гарантира, че не възникват "значителни загуби" след измерване?
* Какъв е приблизителният дял на битовите и отпадъците от опаковки, генерирани в страната, изпращани до краен преработвател в друга държава-членка? Какъв е приблизителният дял на отпадъците, изпратени до краен преработвател в друга държава-членка извън ЕС?
* Според Вас, каква би била най-подходящата единна точка на измерване, за да се получат надеждни и съпоставими данни, като същевременно се ограничи административната тежест (напр изхода на първата дейност за сортиране, на изход на последната дейност по сортиране, на вход на крайния рециклатор, и т.н.)? Моля, мотивирайте избора си.

**3) Стимулиране на повторната употреба**

Някои държави-членки, както и някои заинтересовани страни призоваха за конкретни действия за стимулиране на усилията на държавите-членки относно повторната употреба. Докато конкретна цел за повторна употреба би било трудно да се определя на този етап поради липса на данни и методологични пропуски, алтернативни начини за стимулиране на повторната употреба могат да бъдат обмислени, доколкото са налице е надеждни данни за отчитане.

* Ще се съгласите ли, че са необходими допълнителни действия, които да подкрепят повторната употреба? Ако да, какви действия, според вас, са най-подходящия на равнище ЕС?
* Какви биха били основните отпадъчни потоци, за които би било разумно да се стимулира повторната употреба? Достъпни ли са национални данни за тези потоци отпадъци? Ако отговорът е да, моля, представете последните статистически данни за потоците на повторната употреба във вашата държава.
* Според вас, трябва ли да се отчитат потоците за повторна употреба, за които са налице надеждни данни към съществуващите цели за рециклиране и подготовка за повторна употреба?

**4) Минимални изисквания за разширена отговорност на производителя (EPR)**

В оттегленото предложение, Комисията също така предложи да се включи ново приложение (приложение 7) със списък на минималните задължителни изисквания за EPR. Целта на това предложение е да се подобри ефективността на разходите и прозрачността на EPR системите, които в момента се различават значително в целия ЕС. Въпреки това, някои държави-членки и заинтересованите страни изразиха опасения по отношение на нивото на детайлност на тези изисквания и необходимостта от адаптиране на съществуващите схеми.

* Въз основа на вашия национален опит, какви са ключовите условия за подобряване на ефективността на разходите и функционирането на схемите за разширена отговорност на производителя?
* Виждате ли необходимост от диференциран подход в зависимост от съответния поток отпадъци?